text: Har tiltro til Elbokøkkenet trods listeria-fund
  06 april 2015 kl. 15.30
  Selvom Fødevaremyndighederne to gange inden for en uge har konstateret listeriabakterier i kød fra Elbokøkkenet i Fredericia, så har Fredericia kommune stadig fuld tiltro til ledelsen på køkkenet.
  Det siger formanden for kommunens social- og omsorgsudvalg, Henning Due Lorentzen (S), til TV SYD.
  - Vi er meget, meget trygge ved den måde, som Elbo-Køkkenet håndterer de her tilfælde på meget fin vis. Det er selvfølgelig en træls oplevelse, og vi er kede af det, for Elbokøkkenet har ikke fortjent at få den her oplevelse.
  Han er overbevist om, at bakterierne kommer fra samme kilde. Men udvalgsformanden er tryg med.
  - Bakterier er meget svære at styre og finde kilder til, som jeg har fået det forklaret. Og det knokler både Fødevarestyrelsen og Elbokøkkenet for at finde ud af.
  Elbokøkkenet i Taulov er et kommunalt ejet køkken.
  Tirsdag får Elbokøkkenet svar på seneste prøver. Er de i orden, så fortsætter produktionen af mad.
  Henning Due Lorenzen om kommunens tiltro til Elbokøkkenet.
  